Røssvatnet

Røssvatnet i Nordland er med eit areal på 219 km² den nest største innsjøen i Noreg. Innsjøen har det sørsamiske namnet Reevhtse.

Røssvatnet ligg i kommunane Hattfjelldal og Hemnes i Nordland fylke, 383 meter over havet. Røssvatnet renn ut i Ranfjorden ved Korgen gjennom Røssåga. Vatnet vart regulert i 1957. Ved reguleringa vart vatnet demt opp 9 meter, og arealet auka slik at Røssvatnet passerte Femunden på lista over dei største innsjøane i Noreg. Tustervatnet blei no ein del av innsjøen. Magasinvolumet er noko større (2,3 milliardar kub. m.), enn oppdemma volum (2,2 milliardar kub. m.).

Ved Røssvatnet er det funne spor av busetjing heilt attende til steinalderen. Gardane langs Røssvatnet vart i hovudsak rydda utover 17- og 1800-talet. Mange av dei mista mykje dyrka jord ved reguleringa på 1950-talet.
mini|venstre|Flyfoto av den nordlege delen av Røssvatnet

Kjelder

 Bakgrunnsstoff 
 NVE: Dei største innsjøane i Noreg
 Arkeologisk artikkel: Historien om en knakkeplass fra yngre steinalder som havnet under vann

Kategori:Innsjøar i Nordland
Kategori:Geografi i Hattfjelldal
Kategori:Geografi i Hemnes